**1. A feladat az ókorban született vallásokkal kapcsolatos.**

**Melyik személyhez köthetők az alábbi idézetek? Válassza ki a felsorolásból!** *Írja a*

*megfelelő személy nevét az idézetek alá! Két név kimarad.*

(Elemenként 1 pont. Összesen 3 pont)

**Személyek:**

Mózes, Dávid, Buddha, Jézus Krisztus, Noé

**a)** „Miután negyven nap és negyven éjjel böjtölt, végül megéhezett. Odajött hozzá a

kísértő és ezt mondta neki: »Ha Isten Fia vagy, mondd, hogy ezek a kövek legyenek

kenyérré«. De ő ezt válaszolta: »Írva van: Nem csak kenyérrel él az ember, hanem

minden igével, amely az Isten szájából származik«.”

………………………………

**b)** „Férfikorom elején, síró és jajveszékelő szüleim akarata ellenére, hajamat és

szakállamat lenyírva, sárga ruhát öltve, otthonomból az otthontalanságba távoztam.

Remete lettem, s az igaz üdvöt keresve, […] a páratlan, legmagasabb rendű

nyugalom ösvényét kutatva, egyik helyről a másikra vándoroltam […]. A

boldogságon és a szenvedésen túllépve, az egykori vidámság és bánat

megsemmisítése után elértem a szenvedés nélküli, boldogság nélküli, egykedvű és

tiszta emlékezést.”

………………………………

**c)** „Hajtá a juhokat a pusztán túl és juta az Isten hegyéhez, Hórebhez. És megjelenék

néki az Úr angyala tűznek lángjában egy csipkebokor közepéből, és látá, hogy ímé a

csipkebokor ég vala; de a csipkebokor meg nem emésztetik vala, […] és szólítá őt

Isten a csipkebokorból, mondván: […] Én vagyok a te atyádnak Istene, Ábrahámnak

Istene, Izsáknak Istene és Jákóbnak Istene.”

………………………………

**Megoldás**

**1. Ókorban született vallások (Elemenként 1 pont, összesen 3 pont.)**

**a) Jézus Krisztus**

**b) Buddha**

**c) Mózes**